বানিয়ে ফেলুন এক কাপে দুই স্বাদের চা!!!
চা খেতে তো ভালবাসেন৷ কিন্তু একই কাপে একই সঙ্গে দুরকম পৃথম চায়ের স্বাদ পেলে কেমন লাগবে বলুনতো? লাল চা ও মসলা চা বানিয়ে পরিবেশন করতে পারেন একই কাপে। অতিথি অ্যাপায়নে দৃষ্টিনন্দন ও স্বাস্থ্যকর এই চা সুনাম কুড়াবে সন্দেহ নেই।জেনে নিন কীভাবে দুই স্বাদের চা বানিয়ে পরিবেশন করবেন একই কাপে। রইল রেসিপি৷
লেবুর স্লাইস- ৩টি
চা পাতা- ১/৪ চা চামচ
চিনি- ৪ টেবিল চামচ অথবা স্বাদ মতো
প্রথম লেয়ারের জন্য প্যান গরম করে ১ কাপ জল দিয়ে দিন। দারুচিনি, তেজপাতা, আদা কুচি, এলাচ ও চা পাতা দিন জলে ৷ একটু নেড়ে দেড় টেবিল চামচ চিনি দিন।আরেকটি প্যান বসান। এখানে তৈরি হবে দ্বিতীয় লেয়ার। প্যান গরম করে ১ কাপ জল ও পুদিনা পাতা দিন। লেবুর রস ও চিনি দিন। ১ চিমটি নুন দিয়ে নেড়ে নিন। দুই লেয়ারের চা-ই ৭ থেকে ৮ মিনিট ফুটান।
দুটি স্বচ্ছ কাপে লেবু ও পুদিনা পাতার চা ঢালুন অর্ধেক অর্ধেক করে। ছোট করে কাটা দুই টুকরো লেবু ও দুটি আস্ত পুদিনা পাতা দিন দুই কাপের চায়ে। এবার পাতলা করে কাঁটা লেবুর স্লাইস সমান করে বসান চায়ের উপরে। হালকা হাতে চেপে দেবেন। ছাঁকনি দিয়ে ছেঁকে মসলা চায়ের লেয়ার ঢালুন উপরে। তৈরি হয়ে গেল দুই স্বাদের চা!